Държавен вестник, бр. 10, 2021 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  10
МИНИСТЕРСТВО 
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
ИНСТРУКЦИЯ № РД-02-20-1  
от 15 януари 2021 г. 
за създаване и поддържане на Държавната 
нивелачна мрежа
Г л а в а  п ъ р в а
ОБЩИ ПОЛОЖЕНИЯ
Чл. 1. С инструкцията се определят редът 
и техническите изисквания за създаване, 
приемане, поддържане и обновяване на Дър-
жавната нивелачна мрежа (ДНМ) I и II клас.
Чл. 2. (1) Държавната нивелачна мрежа 
I и II клас на Република България реализира 
единна височинна система за цялата терито-
рия на страната.
(2) Държавната нивелачна мрежа I и II 
клас служи за основа на всички височинни 
измервания на територията на Република 
България при инженерно-геодезически работи, 
свързани с икономиката, инфраструктурата, 
инвестиционното проектиране и отбраната, 
както и за решаване на научноприложни и 
научноизследователски задачи.
Чл. 3. (1) Държавната нивелачна мрежа
I и II клас е основна част от реализацията и 
разпространението на вертикалната и висо-
чинната референтна система на Република 
България.
(2) Височинните компоненти на нивелачни-
те репери от ДНМ I и II клас са определени в 
приетата за страната реализация на Европей-
ската вертикална референтна система (EVRS).
(3) Вертикалната референтна система е 
нулево-приливна система.
(4) Вертикалното изходно начало (vertical 
datum) е дефиниранo като еквипотенциална 
повърхнина, за която реалният земен потен-
циал (геопотенциал) е константна величина, 
съвпадаща с нивото на Амстердамския пе-
гел – NAP.
(5) Основният височинен компонент на 
вертикалната референтна система е геопо-
тенциалното число.
(6) Геопотенциалните числа и физичес­
ките височини на нивелачните репери от 
ДНМ се определят относно Амстердамския 
пегел, като се използват данни за силата на 
тежестта в приетата за страната референтна 
гравиметрична система.
(7) Физическите височини на нивелачните 
репери в система „Нормални височини“ се оп-
ределят чрез съответните им геопотенциални 
числа и чрез нанасяне на нормалните поправ-
ки към измерените нивелачни превишения.
(8) Дефиницията на EVRS, реализация 
EVRF2007, свързаните с тях референтен елипсо-
ид и нормално поле на силата на тежестта, както 
и параметрите на геодезическата референтна 
система GRS 1980 и връзките между системи 
CGS (centimetre – gram – second) и SI (Système 
international) са описани в приложение № 1.
Чл. 4. (1) Създаването, поддържането и 
обновяването на ДНМ I и II клас се осъщест-
вяват чрез извършване на прецизна геомет-
рична нивелация, температурни измервания, 
гравиметрични измервания и измервания, 
използващи глобални навигационни спътни-
кови системи (ГНСС).
(2) Към измерените превишения се нанасят 
следните поправки:
1. поправка за колимачна грешка на ни-
велира;
2. поправки за латата;
3. поправка за вертикалната рефракция;
4. поправка за преход към нулева приливна 
система;
5. нормална поправка за преход от изме-
рени към нормални превишения, която се 
нанася само при директното изчисление на 
нормалните височини.
(3) Поправката за вертикалната рефракция 
се изчислява по следните два начина:
1. директно изчисляване на поправката 
за рефракция с вече изведен коефициент за 
рефракция; този случай изисква измерването 
на температурата на въздуха на 2 (две) нива;
2. извеждане на коефициента на рефрак-
ция и използването му във формулата за по-
правката; този случай, както и за специални 
приложения според съответно техническо 
задание, изисква измерването на температу-
рата на въздуха на 3 (три) нива.
(4) Измерванията, реализирани за извеж-
дане на коефициента на рефракция, могат 
да се използват за извеждане на модели на 
рефракцията за конкретната линия и за те-
риторията на страната.
Чл. 5. (1) Унищожени репери от ДНМ I и 
II клас се заместват с нови.
(2) Типът на новите нивелачни репери 
трябва да осигурява извършването на ниве-
лачни измервания и преки гравиметрични и 
ГНСС определения.
(3) Съществуващите стенни репери се дуб-
лират с нови репери, отговарящи на условието 
по ал. 2 и отдалечени на не повече от 200 m.
(4) Гъстотата и разположението на същест-
вуващите и новите репери трябва да позволява 
определянето на прецизен геоид/квазигеоид, 
изпълняващ ролята на вертикално изходно 
начало за вертикалната референтна система 
на Република България.
Чл. 6. (1) Държавната нивелачна мрежа
I и II клас се свързва с нивелачните мрежи на 
съседните страни. Нивелачните линии за връзка 
започват от вековни нивелачни репери (ВНР).